标题：1174年
中国纪年
公元1174年，南宋淳熙元年
通鉴记载
孝宗绍统同道冠德昭功哲文神武明圣成孝皇帝淳熙元年（金大定十四年）
春，正月，庚子，帝以衢州措置会子比佗州稽缓，提刑赵彦端特降两官。曾怀言：“赏信罚必，要当如此。”帝曰：“有功不赏，有罪不诛，虽唐、虞犹不能化天下也。”
己酉，诏曰：“已令殿前司主帅于二月就茅滩合教诸军。闻旧来每遇大阅，主帅例设酒食，如待客之礼，可专札下王友直，毋令循习，务令军容整肃。”
良戌，交趾入贡，帝嘉之。寻诏赐国名安南，以南平王李天祚为安南国王。
二月，戊午朔，江西安抚司上言：“准绍兴三十年指挥，将诸路禁军，以十分为率，取五分专一教习弓弩手，帅司每岁春秋选将官诸州教阅。乾道新法按阅条内不曾修立，宜令敕令所修立成法。”帝曰：“诸路拣中禁军上军弓手，须常令教阅，责在守臣。如有违例，当坐其罪。”
辛酉，籍平江府将魏寿卿家产，以其知无为军巢县，移易军钱入己也。
壬戌，金以完颜璋之来宋，使人就馆，夺其书而重赂之，杖璋百五十，除名，仍以所受礼物入官。
庚午，金以太尉、尚书令李石为太保，致仕。
廷议欲以沿海制置司干当使臣员阙改作文臣干办公事，以曹冠充；以冠前有差遣，屡经驳缴，帝颇怜之也。帝曰：“此却不可。古者为官择人，未尝为人择官。今乃因冠而改窠阙，近于为人择官也。可别寻阙次处之。”
癸酉，四川宣抚使、雍国公虞允文薨。先是帝尝谓允文曰：“丙午之耻，当与丞相共雪之。”允文许帝以恢复，使蜀一载，未有进兵期。帝密诏趣之，允文言军需未备，帝不乐。至是遣二介持御札赐之，而允文已殁，不知其所言。其后帝大阅，见军皆少壮，叹曰：“此虞允文行沙汰之效也！”寻赠太傅，谥忠肃。
庚辰，诏：“州郡循习旧弊，巧作名色馈送，及虚破兵卒，以接送为名，多借请受，并假官、权摄支请、供给之类，又闻诸司与列郡胥吏、牙校月有借请，蠹财困民，其令诸路监司、帅臣觉察。”
辛巳，为郭浩立庙于金州。
三月，辛卯，召步军司中军弩手射铁垛莲，赴内教。
臣僚言用人之弊：“一曰上下之分未严，二曰义利之说未明。夫任贤使能，人主之柄；助人主进贤退不肖，大臣之职。近世一官或阙，自炫者纷至，始则悉力以求之，不则设计以取之；示以好恶而莫肯退听，限以资格而取求不已，未闻朝廷有所惩戒也。居官思职，义也；背公营私，利也。今中外求官者，惟计职务之繁简，廪稍之厚薄，既得之，则指日而望迁，援例而欲速，公家之事，未尝为旬月计也。愿明诏大臣，深思致弊之由，共图革弊之术，使士风稍振，百官奉职。”从之。
浙西漕帅言进士施浦等各出米五千石赈济，欲遵格补官，帝曰：“朕不鬻爵以清入仕之源。今以赈济补官，为百姓尔。”
甲午，金主谓大臣曰：“海陵纯尚吏事，当时宰执，止以案牍为功。卿等当思经济之术，不可狃于故常也。”
丙申，以参知政事郑闻为资政殿大学士、四川宣抚使。
甲辰，金主更名雍，诏中外。
金完颜璋之获罪也，群臣纷议，谓午年必用兵。金主以问宰相，赫舍哩良弼对曰：“太祖以甲午年伐辽，太宗以丙午年克宋。今兹宋人夺我国书，而适在午年，故有此语，未必然也。”因遣刑部尚书梁肃为宋国详问使。其书略曰：“盟书所载，止于帝加皇字，免奉表称臣、称名、再拜，量减岁币，便用旧议，亲接国书。兹礼一定，于今十年。今知岁元国信使到彼，不依例引见，辄令迫取于馆。侄国体当如是耶？往问其详，宜以诚报。”
癸丑，肃入见，帝仍立接国书，肃还，附书谢。金主大喜，欲以肃为执政。良弼曰“梁肃可相，但使宋还即为之，宋人自此轻我矣。”乃止。
建降以来，因唐旧制，分别流品，不相混淆，故有出身、无出身及进士上三名、贤良方正、曾任馆阁、省府之类，迁转皆不同，犯赃及流外、纳粟，尤不使污士流，盖不特分左右也。元丰官制行，始一之，然犹有一官而分左右者，徒以少优进士出身而已。至元佑中，遂自金紫光禄大夫至承务郎，皆以有出身、无出身分左右，至犯赃则并去左右字，论者尤以为当。绍圣以后，复去之。绍兴初，方务行元佑故事，故左右之制亦复行之。至是赵善俊建言，以为本范纯仁偏蔽之论，请复省去，从之。
丙辰，太白、岁星并见，经天。
是春，言者论：“淮南安抚使王之奇，好为大言，备位无补，欲为脱身之计，遂请分阃之行。淮上荒残之馀，首建招诱，耕凿荒田，多请官钱、空名绫纸而去。所招之人，间以妄包已垦熟田，计为顷亩，以补官者。”遂罢之，之奇既罢，淮南复分为东、西路。
夏，四月，乙丑，金主谕宰臣曰：“闻愚民祈福，多建佛寺，虽已条禁，尚多犯者。宜申约束，无令徒费财用。”
戊辰，金有事于太庙，以皇太子摄行事。
乙亥，金主谓太子诸王曰：“人之行莫大于孝弟。自古兄弟之际，多因妻妾离间，以致相违。且妻者乃外属耳，若妻言是听而兄弟相违，甚哉非理也！”太子对曰：“《思齐》之诗云：‘刑于寡妻，至于兄弟，以御于家邦。’臣等愚昧，愿相励而修之！”因引《常棣》花萼相依，脊令急难之义，为文见意，以诫兄弟焉。
己卯，以姚宪参知政事，户部尚书叶衡签书枢密院事。
戊子，金以枢密副使图克坦克宁兼大兴尹。
宗正寺请训宗室名：翼祖下“广”字子连“继”字，太祖下“与”字子连“孟”字，太宗下“必”字子连“良”字，亲贤宅“多”字子连“自”字，棣华宅“茂”字子连“中”字，魏王下“时”字子连“若”字。
诏举制科。
是月，命工部尚书张子颜等如金报聘，仍请改受书之仪。金主与大臣议，左丞相赫舍哩良弼曰：“宋国免称臣为侄，免奏表为书，为赐亦多矣。今又乞免亲接国书，是无厌也。必不可从。”平章政事完颜守道、参知政事伊喇道从良弼议。右丞相石琚，右丞唐古安礼，以为不从所请，必至于用兵，金主谓琚等曰：“卿等所议非也，所请有大于此者，亦从之乎？”遂从良弼议，答书责以定分，其授受礼仪仍不改。
六月，甲午，金主如金莲川。
丙申，臣僚言：“伏见六部及诸寺监官，同共讨论勘当文字，多取办临时，遂致孝究未尽，供报稽缓。请今后令所辖所隶官司会议。”帝曰：“此用西汉故事，甚为得体。”
己亥，叶衡言：“兵权系于将帅，民命寄于牧守，二者之患，每在数易。望自今精加选择，使材称其职，然后力行牧守久任之说，以破数易之害。”从之。
甲寅，着作郎木待问言：“士大夫气节不立，惟在陛下涵养作成。如奔竞之习，最坏气节，不可不改。”帝曰：“当如卿言，必见之赏罚，使之惩戒。”
六月，丙辰朔，诏以王友直、吴挺，持身甚廉，治军有律，凡所统御，宿弊顿除，可并与建节钺。武功大夫、荣州刺史、提举台州崇道观秦琪，身任帅臣，蠹坏军政，专事阿附，贪墨无厌，可责授舒州团练副使、漳州安置。
戊午，诏曰：“累降指挥，已有差遣人不得干求换易。比来约束寝弛，日益奔竞。今后可依已降指挥，三省具名闻奏，当议黜降。其已授差遣人，朝辞讫，限半月出门。”
以兴州都统制吴挺为定江军节度使。
癸酉，改江陵府为荆南府。
戊寅，右丞相曾怀罢。
先是台官詹亢宗、季棠论事，因中怀，怀遂求退，且乞辩明诬谤。大理根究无实，乃贬亢宗及棠。言者追论参知政事姚宪，与亢宗等通谋，陷怀以取相位。乃罢宪，甲申，落职与祠。以叶衡参知政事。
是月，诏议祫祭东向之位。
初，吏部侍郎赵粹中言：“前代七庙异宫，祫祭则太祖东向。绍兴五年，董B070建议，请正艺祖东向之尊，谓：‘太庙世数已备，而艺祖犹居第四室。乞遵典礼，正庙制，遇祫祭则东向。’下侍从、台谏集议。既而王普复有请。当时集议，如逊近、李光、折彦质、刘大中、廖刚、晏敦复、王俣、刘宁止、胡交修、梁汝嘉、张致远、朱震、任申先、何?、杨晨、庄必强、李弼直，皆在其义悉合于礼。时臣叔父涣任将作监丞，奏陈益力，据引《诗》、《礼》正文，乞酌汉太公立庙万年、南顿君立庙章陵故事，别建一庙，安奉僖、顺、翼、宣四祖，禘、祫、烝、尝，并行特祀；而太祖皇帝神主，自宜正位东向，则受命之王，不屈其尊，远祖神灵，永有常祀。光尧皇帝深以为然，即擢董B070为侍从，叔父涣为御史。是时赵沛为谏议大夫，以议不己出，倡邪说以害正论，而欲祫飨虚东向。今若稽之《六经》典礼、三代之制度，定艺祖为受命之祖；即三年一祫，当奉艺祖东向，始尊开基创业之祖。其太庙常飨，则奉艺祖居第一室，永为不祧之祖，若汉之高祖；其次奉太宗居第二室，永为不祧之宗，若周之武王。若僖、顺、翼、宣，亲尽而祧，别议迁祔之所，则臣亦尝考之：祔于德明、兴圣之庙，唐制也；立太公、南顿君别庙，汉制也。前日王普既用德明、兴圣之说，而欲祔于景灵宫、天兴庙，朱震亦乞藏于夹室。今若别建一庙为四祖之庙，或祔天兴殿，或祗藏太庙西夹室，每遇祫飨，则四祖就夹室之前别设一幄，而太祖东向，皆不相妨。庶得圣朝庙制，尽合典礼。”诏礼部、太常寺讨论。旋别建四祖庙，正太祖东向之位，从礼部侍郎李焘议也。
秋，七月，丁亥，复以郑闻为参知政事。罢四川宣抚使，以成都府路安抚使薛良朋为四川安抚制置使。
戊子，诏曰：“朕惟天下治乱，系乎风俗之CE3A恶，风俗CE3A恶，系乎士夫之好尚。盖士夫者，风俗之表，而天下所赖以治者也。故上有礼义廉耻之风，则下有忠厚醇一之行；上有险怪媮薄之习，则下有乖争陵犯之变。朕尝戢奸贪，黜浮靡，躬节俭以示天下，而历纪逾久，治效未进，意在位者未能率德改行，以厚风俗，故廉士失职，贪夫长利，将何以助朕兴化致理，无愧于古乎？部使者、郡守，其为朕察郡邑廉吏来上，朕将甄奖，待以不次。其或持禄养交，崇饰虚誉，应诏不以实，使积行之君子壅于上闻，时汝之辜，必罚无贷！”
壬辰，复以曾怀为右丞相兼枢密使。
甲午，有司言：“乾道元年灾伤，倚阁钱物，浙东路自淳熙元年为始，作三年带纳；江东路候丰熟，作两年带纳。”帝曰：“既是灾伤，即与倚阁，税赋亦无从出，可与蠲放。”
丁酉，诏罢诸路州县市令司官司及在任官收买物色，并依民间市价支钱，不得科抑减克。
癸卯，中书、门下省奏关外四州、沿边诸路及金州上津皆有归正人，诏四川安抚制置司下都统司常切存抚，毋令失所。
甲辰，诏沿江被水之家，守臣胡与可躬亲巡问。既闻被水贫乏者六百馀家，于左藏南库每家支钱五贯，仍许于沿江地指射盖屋。
戊申，江东提举潘甸言：“被旨，所部州县措置修筑浚治陂塘，今已毕工，计九州、军、四十三县，共修治陂塘沟堰凡二万四千四百五十一所，可灌田四万四千二百四十二顷有奇。”诏札下诸路，依此具闻。
己酉，姚宪责南康军居住。
八月，己未，知枢密院张说罢，以徽猷阁学士杨倓签书枢密院事。
帝廉知说欺罔数事，命侍御史范仲芑究之，遂以太尉提举隆兴府玉隆观。
庚辰，帝曰：“密院差除，切须公当，如亲旧有乞差遣者，须明具资格，待朕处置。”
壬午，帝谕帝执曰：“朕用人才，初不因其荐引之人而为之去留，惟其当而已。若荐者偶以罪去，被荐者相与为奸，则当并逐。若初不阿附，而有才能，当依旧用之。”又曰：“鲧之为人，初不害禹之成功。”杨倓曰：“此诚尧、舜之用心矣。”
九月，乙酉朔，以曾觌开府仪同三司。
丁亥，金主还都。
戊子，帝谓曾怀等曰：“前日诣德寿宫，太上饮酒乐甚。太上年将七十，步履饮食如壮年，每侍太上行苑囿，登降皆不假扶掖。朕见太上寿康如此，回顾皇太子侍侧，三世同此安荣，其乐有不可形容者。”怀等称贺。
壬辰，诏：“江西、湖南路累经灾伤，上供米斛逐年已减放外，今年虽丰，尚虑民力未苏，所有第四等、五等人户合纳淳熙元年秋苗，特与蠲放一半。”
乙未，淮东安抚司奏榷场安静，杨倓因言金主本无佗，其臣下或妄生事，帝曰：“不可以此为喜。于理固当安静，然非我君臣之志也。”
知随州蔡戡奏论唐太宗《贞观谏录》，帝曰：“从谏正是太宗所长。此书置之座右，可为规鉴。”
丁未，以张荐受贿，追三官，勒停，郴州居住。右武大夫、果州团练使李川私通馈遗，降授武功大夫、吉州刺史。右武大夫、楚州团练使王公述辄以财请求军职，降授武功大夫、贵州刺史，放罢。左武大夫、贵州刺史宋受，降授右武大夫，修武郎、合门祗候刘士良，降授保义郎，并放罢。荐系武经大夫、文州刺史，特于遥郡阶官上追三官。
冬，十月，乙卯朔，金图画功臣于衍庆宫。金主思太祖、太宗创业艰难，求当时群臣勋业最着者二十一人，图画于衍庆宫圣武殿之左右庑：辽王杲，金源郡王萨哈，辽王宗干，秦王宗翰，宋王宗望，梁王宗弼，金源郡王实布纳，金源郡王鄂啰，金源郡王希尹，金源郡王洛索，楚王宗雄，鲁王栋摩，金源郡王尼楚赫，随国公鄂兰哈玛尔，金源郡王实古讷，豫国公富嘉努，金源郡王杲，兖国公刘彦宗，特进鄂噜哈齐，齐国公韩企先，特进迪实。
壬戌，诏：“自今违法卖易恩泽及荐举授赂之人，因事败露，有司定罪外，更取特旨，重作行遣。”
癸亥，以积雨命中外决系囚。
丙寅，参知政事郑闻薨。
戊辰，命绍兴府上供米与蠲放，以守臣张宗元言诸县旱伤故也。
壬午，皇子判宁国府魏王恺徙判明州。恺在治二十年，甚有恩惠。
十一月，甲申朔，日有食之。
丙戌，杨倓言：“近因奏事，论及时政，蒙谕曰：‘待敌当用诡道，在朝当用诚实。百馀年来，尝患敌国强而中国弱，正缘反是。待敌既无奇策，动则为敌所窥。在朝以术数相倾，以躁竞取进，风俗之弊，当救正之。’圣谟切中时宜，望宣付史馆。”从之。
戊戌，以礼部侍郎龚茂良参知政事。杨倓罢，以叶衡兼权知枢密院事。
甲辰，帝召衡及茂良，赐坐，曰：“两参政皆公议所与。”衡等起谢。帝复从容曰：“自今诸事不可徇私，若乡曲亲戚，且未须援引。朕每存公道，设有未是，卿等宜力争，君臣之间，不可事形迹。《房、杜传》无可书之事，盖其辅赞弥缝，不见于外，所以能然。”衡曰：“皋陶、稷、契在唐、虞之朝，其见于后世者，都、俞、吁、咈数语而已。”茂良曰：“大臣以道事君，遇有不可，自当启沃，岂当使迹见于外！”
金主谕尚食局使曰：“大官之食，皆民脂膏。日者品味太多，徒为虚费，自今进可口者数品而已。”
丙午，曾怀罢，除职奉祠，怀以疾自请也。
戊申，以叶衡为左丞相兼枢密使。衡由知县不十年至宰相，进用之骤，人谓出于曾觌云。
己酉，着作佐郎郑侨言祖宗朝每日召见讲读官，至仁宗朝，始有间日一讲之制，帝曰：“自太宗、真宗始置侍读讲官，于圣学尤为留意。”
壬子，江西漕臣钱佃等奏：“兴国军以公使库酸败酒抑勒百姓高价收买，臣等虽已禁止，请严行禁约。”帝语叶衡、龚茂良曰：“奉行法令，在下不可不严。事既上闻，却当从宽，然后各得其宜。今属郡违戾，监司已置不问，而请朝廷严行禁约，事体不顺。”乃诏本路监司开具散酒当职官吏姓名申尚书省。
十二月，丁巳，以吏部尚书李彦颖签书枢密院事。
甲子，以盐官县旱，减放苗租。
丙寅，罢铁钱，改铸铜钱。
壬申，叶衡等上《真宗玉牒》。
以资政殿学士、知荆南府沈夏加大学士，为四川宣抚使；新四川制置使范成大，改管内制置使。
戊寅，金以平章政事完颜守道为右丞相，枢密副使图克坦志宁为平章政事。
是月，修吏部七司法。龚茂良言：“官人之道，在朝廷则当量人材以擢用，在选部则宜守成法以差注。盖法者一定不易，如规矩、权衡，不可私以方圆、轻重也。夫法本无弊，而例实败之。法者，公天下而为之者也；例则因人而立，以坏天下之公者也。昔者之患，在于用例破法；而比者之患，在于因例立法。今吏部七司法者，自晏敦复裁定，有司守之以从事，可以无弊。缘臣僚申明冲改，前后不一，率多出私意，循人情。向者陛下深知其弊，尝加戒敕，毋得用例破条，然有司巧于傅会，多作条目。臣谓用例破法者其害浅，因例立法者其害大。宜诏有司讲求本末，将新旧法非相与参考。旧法大有所渊捂者，弗可轻去；新立条制，凡涉宽纵，于旧法有违者，一切刊正；庶几国家成法简易明白，可以遵守。”从之。
是岁，淮南复分为东、西路。
本年年表
事件 
磻溪六年，道教术语，宗教典故。指道教大师王重阳死后，丘长春等四徒守陵三年之后，丘长春便到磻溪传道六年的苦难经历。也就是从1174年至1180年，丘长春“乞食于磻溪。胁不沾席，一蓑一笠，日乞一食，寒暑不变，人呼为‘蓑衣先生'。如是六年”。六年所受之苦，世间难寻。道教后学难以仿效。是意在弘扬丘祖为修道表现出的那种百折不挠的吃苦精神。
阿尤布王朝创建于1174年，是由大名鼎鼎的萨拉丁所创立，而阿尤布王朝的马木留克军队也是当年由萨拉丁一手组建的一支劲旅。
《通鉴纪事本末》南宋袁枢撰,第一部纪事本末体的史书。袁枢,字机仲,建州建安人。他将《通鉴》史料由按年编排改为按事编排,以历史事件为中心重新归类列目,一事一篇,每事各详起讫,自为标题,每篇各编年月,自为首尾。该书成于淳熙元年(1174年),宋孝宗阅后赞“治道尽在是矣”,次年刻板印行。至明末,张溥附史论于《通鉴纪事本末》各篇之后。《通鉴纪事本末》起自“三家分晋”,终于“世宗征淮南”,记一千三百六十二年史事,共分四十二卷,编有二百三十九个事目,六十六个附目,总计三百零五事。
坎特伯雷大教堂（Canterbury Cathedral）：肯特郡坎特伯雷市。1174年以哥特式重建。大主教贝克特被谋杀于此。英国圣公会发源地。 
文物 
《泉志》《三因极一病源论粹》 称《三因方》。 十八卷。宋·陈言撰于1174年。作者认为：“医事之要，无出三因”。“倘识三因，病无余蕴”。本书卷一-卷二前半部为医学总论，并将三因（内因、外因、不内外因）作为论述的重点；卷二下半部-卷十八列述内、外、妇、儿各科病证，并附治疗方剂，共分180门，载方1500余首。方论结合颇切实用。
《泉志》书名。研究中国历代钱币的著作。 祥解 宋朝洪遵（1120年-1174年）著，共十五卷。书成于南宋宋高宗十九年（1149年）。收录五代以前中外历代各种钱币三百余种
广安白塔 广安白塔又名“舍利”宝塔，南宋淳熙至嘉定（公元1174年---1224年）年间建。位于广安城南2公里渠江聋子滩侧，四方形，通告36.7米。塔身为砖石结构，仿木楼阁式建筑，共9层。1层~5层为石结构，6层~9层为方砖结构，彩裱3层。塔中空，层与层之间有阶梯，可登至塔顶。无塔刹，顶部四方相通。1层~4层塔门两侧挂有石雕佛像88尊（今无存）。第二代层临江一面有“如来须相，舍利宝塔”八字。塔与对面奎星塔遥遥相对，“仰视远观，秀出云表”。 
伏虎岩 旅游风景区位于联合乡联东村入口处，距县城33公里。南宋淳熙元年（公元1174年）创建。伏虎岩上有宋、元、明、清历代古建筑物
比萨斜塔 这座斜塔坐落在比萨城里。建造于1174年,从它造好的初期开始倾斜直到现在已倾斜了17英尺左右了。到16世纪,这座比萨斜塔成了有历史意义的建筑物
出生 黄潮，1174年生于汀州，后裔迁福建永定之胡家坊，后迁莆田。至明代景泰间，由莆田迁漳浦县铜山所深井开基。十二世祖季春公，字嘉卿，生二子：长道深，次道周（字幼玄，号石斋，明末天启年间中进士，官至吏部尚书兼兵部尚书，著有《易象正义》）
逝世 
洪遵洪遵（1120～1174年），南宋鄱阳（今江西波阳）人。二十三岁中词科，赐进士，后擢为秘书省正字。曾任资政殿学士，卒溢文安。 作品 著有《订正史记真本凡例》、《翰苑群书》和《谱双》等书
努尔丁·马哈茂德(Nur al—Din Mahmud，1118～1174)赞吉王朝第二代统治者，军事家。 经历 突厥奴隶出身，生于摩苏尔。为赞吉之次子。自幼在宫廷受传统的伊斯兰教育，精通武略。
安德烈·博戈柳布斯基 Андрей Боголюбский（真名为安德烈·尤里耶维奇 Андрей Юрьевич，约1111年~1174年6月28日）罗斯王公，弗拉基米尔-苏兹达尔公爵（1157年~1174年在位）。 
曾怀 生于1106年卒于1174年字钦道,常熟人,南宋丞相。隆兴年间,因主持户部财务,治理有方,遂超擢权户部侍郎,未几晋尚书。在任凡诸州钱粮出入多寡,都了如指掌,深得孝宗重用,被誉为有肖何、刘晏之才。
历史大事
金令卫士习女真语
大定十四年（1174）三月，金世宗为阻止女真人迅速汉化，命不熟习女真语的卫士必须学习女真语，今后不得使用汉语。
宋颁行检验格目
检验格目是宋司法机构检验死伤所用的标准表格。淳熙元年（1174）五月，为严肃检验死伤之法，督促官吏及时到达检验地点，亲自检验以防冤枉不明、狱讼滋兴，宋廷颁行浙西提刑郑兴裔所创制的检验格目。各目按字号排列，包括：原告和初复检属官、吏人、仵作、耆甲、保正副姓名，受状、承牒及到达检验地的时日，官署至检验地远近，伤损痕数，致命原因。遇有告杀人者，即以格目付所委官填写。格目一式三份。填写完毕后，一付被害之家，一申报所属州县，一申报提刑司。
金图绘功臣
大定十四年（1174）十月，金世宗因思念太祖、太宗创业艰难，下诏图画勋绩卓著的功臣二十人于衍庆宫圣武殿左右庑。这二十人为：撒改、宗望、斡鲁，宗弼，娄室、阇母、阿离合懑、刘彦宗、韩企先、习失、宗翰、杲、习不失、完颜希尹、宗雄、完颜银术哥、完颜忠、完颜撤离喝、斡鲁古和纥石烈志宁。
宋江东提举潘甸言：所部九州、军，四十三县，修治陂塘沟堰二万四千四百五十一所，可灌田四万四千二百四十二顷。湖北茶贩赖文政起义，一度入湖南境。金令猛安谋克户自二月至八月不得饮宴，以妨害农作；禁卫士讲汉语，不善女真语言，勒令学习。